malayalam actress nikhila vimal not ready for skin show
‘మేడమీద అమ్మాయి’ గ్లామర్‌ షో‌కి నో!
గత కొంత కాలంగా తెలుగు తెరకు ఇతర భాషల నుండి వచ్చే కథానాయికల సంఖ్య పెరుగుతూ ఉంది. తెలుగులో వారి సక్సెస్ రేట్ కూడా బాగానే ఉంది.
TNN | Updated:
Sep 5, 2017, 03:53PM IST
గత కొంత కాలంగా తెలుగు తెరకు ఇతర భాషల నుండి వచ్చే కథానాయికల సంఖ్య పెరుగుతూ ఉంది. తెలుగులో వారి సక్సెస్ రేట్ కూడా బాగానే ఉంది. ఇప్పుడు అల్లరి నరేష్ నటించిన 'మేడ మీద అబ్బాయి' చిత్రంతో మరో కొత్త భామ పరిచయం కానుంది. ఆ కథానాయికే నిఖిలా విమల్ . తమిళ, మలయాళ భాషల్లో నటిగా మంచి గుర్తింపు తెచ్చుకుంది. యూత్&zwnj;లో కూడా ఆమెకు మంచి క్రేజ్ ఉంది. ఇంతకాలం తెలుగు భాష రాకపోవడంతో టాలీవుడ్ వైపు దృష్టి పెట్టలేదని చెబుతోంది ఈ బ్యూటీ.
'మేడ మీద అబ్బాయి' సినిమా డైరెక్టర్ ప్రజీత్ మలయాళీ కావడం, ఆయనతో గల పరిచయం కారణంగానే ఈ సినిమాకు అంగీకరించానని చెప్పుకొచ్చింది నిఖిలా విమల్. అలానే అల్లరి నరేష్&zwnj;తో పరిచయం ఏర్పడిన తరువాతే ఆయన సినిమాలు చూశానని ఆయన మంచి నటుడనీ కితాబిచ్చింది. హీరోయిన్స్&zwnj; అంటే కేవలం స్కిన్ షో అనే అభిప్రాయం మంచిది కాదని తను గ్లామర్ రోల్స్&zwnj;కు దూరమని చెబుతూ నటనకు ప్రాధాన్యత ఉండే పాత్రలను మాత్రమే ఎన్నుకుంటానని చెప్పుకొచ్చింది. ప్రస్తుతం 'మేడ మీద అబ్బాయి' సినిమా విడుదలకు సిద్ధమవుతోంది. అలానే 'గాయత్రి' అనే సినిమాలో మోహన్ బాబు కూతురి పాత్రలో నటిస్తోంది.